**Anna Koenig** ili **Elza Johana Kenig** (poznata i pod pseudonimom **Lucija Bauer**; streljana 1937) bila je nemačka komunistkinja, jedna od supruga Josipa Broza Tita.

Biografija
----------

Anna Koenig je bila nemačka komunistkinja, udata za Ernsta Volvebera, visokog funkcionera komunističke omladine Nemačke, koga je Hitler po dolasku na vlast osudio na 15 godina robije. Nakon hapšenja muža, brigu o njoj je preuzela Crvena pomoć i sklonila je u Moskvu.
Elza Kenig je bila Nemica koja je živela u Moskvi pod pseudonimom Lucija Bauer. Udala se za jugoslovenskog komunistu Josipa Broza u Moskvi oktobra 1936. godine.

U Moskvi je upoznala "Valtera" (Josipa Broza), za koga se udala. Anna Koenig također je radila za Kominternu kao Tito, a tajno ime joj je bilo Elza Lucija Bauer. Bila je gotovo 22 godine mlađa od Tita. U ruskom arhivu je pronađen njihov venčani list iz oktobra 1936, pisan ćirilicom, na kome su ispisana njihova lažna imena - Friedrich Walter i Lucija Bauer.

Istog meseca, oktobra 1936. godine, Tito je "otišao na ilegalan rad u Jugoslaviju". U svom odsustvu joj je slao topla ljubavna pisma uveravajući je da je ljubav njegovog života.

Streljanje
----------

*Glavni članak: Velika čistka*
Njihov brak je trajao samo godinu dana. Lucija je 1937. godine, u jeku Velike čistke, optužena da špijunira za Gestapo i uhapšena 20. oktobra 1937. godine. Streljana je, nakon saslušanja, 29. decembra 1937. godine.

> U Moskvi sam ga upoznala, a 1936. godine se udala za člana politbiroa Jugoslovenske komunističke partije Valter Fridriha, koji je oktobra 1936. godine otišao na ilegalan rad u Jugoslaviju.
> 
> – Zapisnik sa Lucijinog saslušanja

Po dolasku u Moskvu 24. kolovoza 1938. godine Broz je saznao da su uhićene kao imperijalistički špijuni njegova bivša supruga Pelagija Belousova i tadašnja supruga Lucia Bauer, koja je već bila streljana. 27. rujna 1938. Tito funkcionerima Kominterne Dimitrovu i Manuilskom piše da se »*osjeća krivim što zbog nedostatka budnosti nije primijetio izdajničke postupke svojih supruga*.« Broz je Kominterni da pismenu izjavu u kojoj denuncira svoje dve žene - za Pelagiju je napisao da je nemoralna osoba i da mrzi svoga sina Žarka, a za Anu da je bila politički naivna i nerazvijena, te da je to velika mrlja na njegovom partijskom radu.

> S njom sam se upoznao u novembru ili oktobru 1935. godine u hotelu "Luks"... Meni je bilo teško samome sa dečakom, jer sam radio u Kominterni, a on je bio sam kod kuće i često se mangupski ponašao... i kad sam se upoznao sa drugom ženom – Lusi, predložio sam joj da pređe kod mene, jer sam se nadao, da će mi ona pomoći da pazim na dečaka... Na osnovu čega sam mislio da je ona proverena? – To je zato što je ona bila ćerka sirotog radnika, što je ranije bila žena viđenijeg delatnika nemačkog Komsomola... Smatram, da sam ovde bio nedovoljno budan i da je to u mom partijskom životu velika mrlja. Mislim da to mogu da iskoriste razni saboteri naše partije u borbi protiv mene i sa tim se mora računati...
> 
> – Zapisnik sa Brozovog saslušanja 27. septembra 1938.

Rehabilitacija
--------------

Njen prvi muž Ernst preživeo je logore i Drugi svetski rat, postao ministar državne kontrole Istočne Nemačke i na njegovu molbu Lucija je u Moskvi rehabilitovana početkom 1958. godine.

Povezano
--------

* Pelagija Belousova
* KPJ tokom Velike čistke

Izvori
------

1. 1 2 3
2. ↑
3. 1 2  „Archive copy". Arhivirano iz originala na datum 2016-03-04. Pristupljeno 2014-07-16.
4. ↑
5. 1 2 3
6. ↑  Ridley, str. 151, objavio A. Vaksberg u knjizi Hotel Lux, Pariz 1993